**Dôležité maličkosti**

Neverili by ste, aké sú pre zdravie, spolužitie s inými ľuďmi i pre učenie v škole dôležité "maličkosti", akými sú základné hygienické návyky a návyky slušného správania. Urobte si malý test o svojom dieťati, v ktorom si pre seba odpovedzte: má(vie), musím mu pripomínať, nemá (nevie).

**Má naše dieťa osvojené (vie)?**

\* Návyky, ktoré súvisia s telesnými potrebami (utieranie nosa, močenie, vyprázdňovanie)?

\* Návyky umývania rúk, tváre, krku, uší, čistenia zubov, česania vlasov, používania

vreckovky, obliekania, obúvania, jedenia?

\* Správne držanie tela pri chôdzi, sedení?

\* Nepije studenú vodu rozhorúčené, neje neumyté ovocie, nesadá si na chladnú zem,

nestrká veci do úst, nevŕta si v nose, nehrá sa s ostrými a nebezpečnými predmetmi,

hlási sa na potrebu?

\* Necmúľa prsty, neobhrýza si nechty, nemaškrtí, nehrbí sa?

\* Ukladá si veci na svoje miesto, udržiava ich v poriadku, neruší poriadok iných?

\* Dbá o svoj vzhľad, čistotu oblečenia, účes?

\* Vie sa ospravedlniť, poprosiť, poďakovať, správať sa zdvorilo, správne oslovovať

dospelých a deti, neobťažovať dospelých, neodvrávať?

\* Vie sa spôsobne správať pri stole, na ulici, v triede, v rodine, zaklopať pred vstupom do

miestnosti, hlásiť sa o slovo, pozerať sa pri rozhovore do očí, pomáhať podľa potreby

mladším a slabším?

\* Vie sa samo pohybovať po ceste do školy, dbá na svoju bezpečnosť?

Väčšinu návykov musíme stále a ešte dlho upevňovať tak, že vyžadujeme, aby ich dieťa

dodržiavalo. Najväčšiu trpezlivosť vyžaduje odstrániť nejaký zlozvyk.

T. Beňová "Chystajte ma do školy" (IRIS 1997)

 \* Vydrží pri hre alebo inej činnosti 15 - 20 minút?

\* Začatú prácu alebo hru dokončí? Nezačína neustále niečo nové, neodbieha?

\* Na nové prostredie a osoby si zvyká bez väčších problémov (neplače, neskrýva sa za

rodičov)?

\* Väčšinou sa hráva spoločne s deťmi, nestráni sa spoločnosti, nie je medzi deťmi bojazlivý a

plačlivý?

\* Nie je agresívny, spory s deťmi dokáže riešiť bez bitky, hádky, vzdorovitosti?

\* Prejavujú sa v jeho správaní zlozvyky? (cmúľanie prstov, ohrýzanie nechtov, pokašliavanie,

žmurkanie)

\* Nezajakáva sa pri reči?

\* Nepomočuje sa?